
Élményszolgáltatások fejlesztése egy fesztiválon, avagy felejthető helyett maradandó élmény

Kulcsszavak: szolgáltatás, élményszolgáltatás, fesztivál
Napjainkban a fesztiválok egyre nagyobb népszerűségnek örvendenek. Az emberek szívesen választják ezt a szórakozási lehetőséget, így a fesztiválipar nagyon dinamikusan fejlődő szektor a szórakoztató iparágban. Az imént említett magas igény miatt jelentős verseny van a piacon, ezért szükség van olyan eszközökre, szolgáltatásfejlesztésre, melynek köszönhetően a piaci előny megszerezhető és fenntartható.
Dolgozatomban a VIBE Fesztivál helyzetét vizsgálom, mely a legnagyobb, erdélyi magyarság számára megrendezett zenei esemény. A jelenlegi helyzetet interjú segítségével mérem fel. Kutatásomban arra a kérdésre keresem a választ, hogy mely tényezők azok, melyek egy fesztivál esetében az egyszerű szolgáltatást élményszolgáltatássá alakítják, ezáltal lojalitást eredményezve a résztvevőkben.



